Руслан Акун
Руслан Акун (30-ноябрь 1984, Фрунзе, Кыргыз ССР) — кыргызстандык кинорежиссёр, сценарист, продюсер.

Өмүр баяны 
Руслан Акун 1984-жылы 30-ноябрьда Фрунзе шаарында туулган. Киного болгон кызыгуусу бала кезинен эле артып баштаган. Сегизинчи классынан сценарий жазып, кагазга сүрөт тартып анимация жазганга аракет кыла баштаган.

2002-жылы Нарын шаарындагы Макен Сыдыков атындагы орто мектебин бүтүргөн. Ишеналы Арабаев атындагы КМУга экономика факультетине тапшырган, бирок окуусун экинчи курсунда таштап салган. Кайрадан БААУга массалык байланыштар факультетине тапшырган.

2009-жылы жогорку окуусун бүтүргөн соң, Кинематографияны өнүктүрүү фонду тарабынан уюштурулган кинематограф курстарын окуган. Ошол эле жылы алгачкы документалдуу тасмаларын тартып баштаган.

2011-жылы Руслан «Бишкек, мен сени сүйөм» тасмасын тарткан.

2012-жылы АКШда жаңы тасма тартып жатканын билдирген. Кийинки 2013-жылдын башында «Салам, Нью-Йорк» аттуу романтикалык комедиясы жарыкка чыккан.

2014-жылы Түштүк Калифорния Университенинин алдындагы Киномектепке тапшырган. Ушул жылдын аягында Руслан Акундун «Сүйүктүүмдүн каарманы» тасмасы чыккан.

2017-жылы 9-февральда «Апамды издеп» көркөм тасмасынын бет ачаары болуп өткөн.

2018-жылы «Көк-бөрү» тасмасы тартылган.

Тасмаграфиясы

Толукметраждуу тасмалары 

 2011 — Бишкек, мен сени сүйөм
 2013 — Салам, Нью-Йорк
 2014 — Сүйүктүүмдүн каарманы
 2017 — Апамды издеп
 2018 — Көк-бөрү
 2019 — Апамды издеп 2
 2021 — Эки баатыр

Кыскаметраждуу тасмалары 

 2010 — Рахмат
 2014 — Мал айдоо

Документалдуу тасмалары 

 2009 — Мен ушундай сулуумун, кантип эле өлүп калам
 2009 — Кайгырбоо

Сыйлыктары

Тиркемелер

Шилтемелер 
 

Режиссерлор